gl gl gl gl fr gl gl fr gl gl en gl gl gl gl gl gl gl fi gl gl pt gl en gl es sv ca es pt br fr gl pt gl lt gl ca en eu en it gl gl gl it en gl gl gl pt gl gl pt gl gl gl gl gl es gl gl gl gl gl gl zh en sv fr de de gl gl gl gl gl gl gl es gl gl gl gl gl gl gl gl gl gl pt gl pt en ca gl gl pt
Vieiros: Galiza Hoxe - Caja Madrid decidida a engulir Caixa Galicia
Sábado, 24 de setembro de 2022
Fusión a tres bandas coa CAM
Coa beizón da dirección do PP, con Mariano Rajoy á fronte, e o silencio, de momento, do PPdeG, a operación volve ás primeiras planas.
O presidente recorda o poder de veto, mais non aclara se o usaría
O PSdeG critica o silencio de Feijoo
Caixa Galicia nega que existan negociacións
"Sábese que imos ir de baile", din en Caja Madrid
CCOO esixe coñecer o informe-pantasma
Na opinión, Camilo Nogueira: Agresión madrileña a Caixa Galicia
Redacción - 12:00 03/08/2009
Tags: Caixa Galicia caixas Caja Mediterráneo CAM fusión
"Só circunstancias excepcionais relacionadas coa lóxica da racionalidade económica" levaría a esta hipotética fusión dunha caixa galega con entidades foráneas, segundo a reflexión que Pedro Puy, deputado do PPdeG e estreito colaborador do presidente da Xunta, Alberto Núñez Feijoo, facía para Vieiros hai poucas semanas. Preguntado especificamente pola posibilidade que comezaba a ser comentada con forza nas corredoiras financeiras, unha fusión a tres de Caja Madrid con Caixa Galicia e a Caja del Mediterráneo, aseguraba Puy que tal escenario non era hipótese real no momento actual.
Con todo, a posibilidade mantense con forza no debate, e este mesmo luns salta ás páxinas de economía do xornal madrileño El País. O diario faise eco da análise que Caja Madrid realiza da posibilidade de pechar acordo coa caixa galega e mais coa valenciana. Un proceso que, recordan, conta coa beizón da dirección do PP, con Mariano Rajoy e o seu asesor económico e ex ministro Cristóbal Montoro á cabeza.
O feito de que tanto en Galiza, como en Madrid e a Comunidade Valenciana coincidan na actualidade gobernos do PP, facilitaría ademais o proceso. Chamado a ser pilotado na sombra polo propio Rajoy, un primeiro chanzo pasa precisamente pola resolución da batalla interna na entidade financeira madrileña, onde os sectores de Esperanza Aguirre e Alberto Ruíz Gallardón, manteñen unha importante batalla na súa declarada guerra no interior do partido. De momento, neste escenario, a posición da Xunta semella secundaria e, cara ao público, o presidente do Goberno, Alberto Núñez Feijoo, evitou de momento trasladar calquera posición clara. A insinuación máis palpábel de Feijoo, producíase de feito a mediados do mes pasado, cando en conferencia de prensa á saída do Consello da Xunta, concedía que o elevado custo en despedimentos que presuntamente causaría a fusión de Caixa Galicia e Caixanova, probablemente fose un factor a argumentaren os defensores da fusión das caixas con entidades de fóra.
Acelera o proceso no resto do Estado
De xeito paralelo, as novidades sobre fusión de caixas a nivel estatal sucédense nos últimos días. Unha das últimas é a de Caja Duero e Caja España, as dúas maiores entidades de Castela e León, arredor das cales se especulaba desde hai tempo. Finalmente, veñen de sentar co Banco de España para confirmar que van adiante co proceso e que se lles une unha terceira, Caja Burgos. Serán no momento de fusionarse a sexta maior entidade do Estado.
Por outro lado, o Banco de España aprobou xa o plan presentado por Unicaja e Caja Sur para a súa respectiva fusión, nun proceso que incluiría a absorción previa de Caja Jaén por parte de Unicaja. Agárdase que o consello de administración desta última entidade aprobe esta semana o plan económico correspondente. E segue adiante sen problemas a unión de Caixa Sabadelle coas caixas de Terrassa e Manlleu.
É preciso que te rexistres para poder participar en Vieiros. Desde a páxina de entrada podes crear o teu Vieiros.
Se xa tes o teu nome en Vieiros, podes acceder dende aquí:
Caixa Breogán e o Pastor pasan as probas de resistencia Edición xeral
A morosidade nos créditos concedidos por bancos e caixas sobe aos niveis máis altos dos últimos 15 anos Edición xeral
Tradición furancheira en pé de guerra Edición xeral
Opinión, Columnas, Galerías, Últimas, Escáneres, Anteriores, FAQ, Buscador
Máis Alá, Fwwwrando, Galego.org, GZ-Deportiva, Canal Verde, Lusofonía, Irimia, Cartafol, Murguía
Chat, Foros, Chatrevistas, Postais, Conversas, Open Vieiros
Barcelona, Bos Aires, Euskadi, Venezuela, Irlanda
Día das Letras, Creación, Informativos, Dossiers, XGN07, 1 de abril
RSS | Que é Vieiros? | Que é o RSS? | Creative Commons | Publicidade | Director | O equipo | Contacto